IslamInSpanish. IslamInSpanish taʼlimiy, notijorat tashkilot boʻlib, audiovizual vositalar (DVD, televizor, audio CD, radio va interaktiv veb-sayt) orqali butun dunyo boʻylab ispan tilida soʻzlashuvchi nsonlarga islom haqida maʼlumot berishga harakat qiladi. U oʻz materiallarni Qoʻshma Shtatlar va ispan tilida soʻzlashuvchi mamlakatlarda tarqatadi. Tashkilot Texasning Xyuston shahrida tashkil etilgan. 2013-yilda IslamInSpanish Xyuston hududidagi ikkita joyda ispan tilida xutbalar (maʼruzalar) bera boshladi. Haftalik sessiyalar butun dunyo boʻylab ispan tilida soʻzlashuvchi musulmon aholisiga onlayn tarzda uzatiladi. 2016-yilda IslamInSpanish Xyustonda ispan tilida soʻzlashuvchi birinchi masjidni ochgan. IslamInSpanish, Texas Davah Konvensiyasi bilan hamkorlikda 2016-yil dekabr oyida birinchi milliy Latino musulmonlari konvensiyasini tashkil qilgan. Tashkilotning asosiy taʼsischisi – Jaime Fletcher hisoblanadi.